eBook Despre viitor. Perspectivele umanitatii - Martin Rees
\nOmenirea a ajuns intr-un punct critic. Lumea in care traim e tot mai instabila si intr-o rapida schimbare, confruntata cu riscurile existentiale ale noului secol. Efectele, bune sau rele, sint oricind posibile. Continuam sa gindim viitorul doar pe termen scurt, prin dezbateri sterile si contradictorii, folosind o retorica alarmista si pesimista. In aceasta carte pe cit de succinta, pe atit de captivanta, bine-cunoscutul om de stiinta si autor de bestselleruri Martin Rees sustine ca sansele omenirii depind decisiv de modul diferit in care vor fi abordate problemele zilei de miine. Viitorul omenirii e strins legat de stiinta si de cum vom sti sa utilizam progresul tehnologic. Pentru a evita riscurile, e necesara o gindire pe termen lung, rationala, globala, colectiva si optimista. Progresele din biotehnologie, cibernetica, robotica si inteligenta artificiala, aplicate cu intelepciune, ar putea sa ne ofere noi puteri ca sa depasim amenintarile ce pindesc planeta, incepind cu schimbarea climatica si sfirsind cu razboiul nuclear. In acelasi timp, viitoarele progrese in stiinta spatiala vor permite explorarea sistemului nostru solar si chiar a ceea ce se afla dincolo de el, folosindu-ne de roboti si de inteligenta artificiala. Nu va exista niciun ''Plan B'', nicio alternativa viabila, daca nu vom avea grija noi insine de planeta pe care o locuim. Punctele de vedere fascinante asupra unor stiinte de ultima generatie pe care aceasta carte accesibila publicului larg le ofera vor captiva orice cititor care vrea sa inteleaga problemele critice ce vor defini viitorul omenirii, atit pe Pamint, cit si dincolo de acesta.\n